Ed: nu oock toecomen Nae datwe gehoort hebben soo sonder een moors scheepjen 2 a 3 uijt souratte door de engelsche gecocht, of bevracht daer sijl: op elck eenige matroosen hadden geseth, met diversche
diversche coopmanschappen voor coutchijn aengecomen en al eenige penningen over landt aen den resident in out caijl overgebracht sijn, sulcx waer sijnde soo sullen d'engelse onse Oijanden hoe langer hoe meer provideren, quantiteijt peper uijt coutchijn en naderhant van hier goede partije cleeden comen te veroveren, derhalven versoeck ick u.
Ed. gevoelen, en ordre of wij de engelsche die de portugesen met goederen van Contrabande in coutchijn hebben gestijft en noch peper van daer om het willen wech scheepen niet behooren aen te halen of van daer doen vertrecken of noch al oochluijkende laten passeeren, en haer peper handel vrij drijven, Insgelijcx als vermercken dat onse vijanden het in 't quade mousson op coulan sullen aenleggen, oft men in der haest om hun van daer te diverteren den sammorijn om hem op u.